Shalom ja tere õhtust! Eetris on TV7 lisraeli Uudised Jeruusalemmast.
Põhiteemad -
Iisrael kordab valvsust kuhjuvate ohtude suhtes.
Iisraeli luureagentuur Mossad avaldas videolõigu
IRGC palgamõrvari ülekuulamisest,
mis tõestab Iraani püüdlusi mõrvata iisraellasi Euroopa pinnal.
EL tõhustab jõupingutusi Iraani survestamiseks,
ähvardades peatada eeliseid,
mida riik 2015. a tuumaleppest johtuvalt siiani naudib.
Iisraelile pole võõrad vaenlaste lakkamatud jõupingutused
riigi hävitamise realiseerimiseks.
Siiski rõhutas president Isaac Herzog Iisraeli piloodikursuse lõpuaktusel
juudiriigi tõestatud vastupidavust oma 75-aastase eksistentsi jooksul.
Pole saladus, et Iisraeli riiki ohustavad alates selle loomisest
kuni tänaseni pidevalt vaenlased,
kes osutavad vastupanu meie olemasolule,
mida juhib praegu Iraani ajatolla režiim.
Nagu mullu Lähis-Idas, Euroopas ja kogu maailmas kahtlemata tõestati,
on Iraan kaheksajalg, mis saadab välja terrori ja vihkamise kombitsaid
ning ohustab pidevalt ja reaalselt maailma stabiilsust.
Kõikjal, kus leitakse Iraani sõrmejälgi, käib laastamine, hävitamine,
kannatused ja inimväärikuse rikkumine.
Järeldus on selge: peame ühtse rahvusvahelise kogukonnana
seisma sihikindlalt Iraani vastu
ja ennekõike takistama tal tuumarelva omandamast - mis tahes vahenditega.
Samuti pilootide lõpuaktusel esinenud
Iisraeli peaminister Benjamin Netanyahu
rõhutas Jeruusalemma valvsust,
tagamaks riigi vägede valmisolekut erinevate ohtude puhuks.
Hoidume enesega rahulolust, säilitame täieliku tähelepanu,
valvsuse ja valmisoleku kogu ohtude spektri suhtes.
Netanyahu jätkas Iraani ohu teemal,
korrates, et Jeruusalemm keeldub aktsepteerimast
mis tahes peatset kokkulepet Washingtoni ja Teherani vahel.
Meie juhtmõtteks on vastata jõuliselt kõigile, kes püüavad meile halba teha.
Töötame lakkamatult Iraani ja tema käsilaste katsete vastu
avada meie vastu terroririndeid Süürias, Liibanonis, Gazas
ning Juudamaal ja Samaarias. Samuti töötame vastu
Iraani püüdlustele luua terrorirakke ja -võimeid naaberriikides,
kes pole meiega konfliktis olevad riigid.
Me ei luba Iraanil end meie piiridel sisse seada.
Me ei luba tal ehitada Liibanoni ja Süüriasse täppisrelvatehaseid.
Ja loomulikult ei nõustu me Iraani plaaniga arendada tuumaarsenal.
Isegi kui USA ja Iraani vahel sõlmitakse leping
viimase tuumaprogrammi kohta, pole see meie jaoks siduv.
Säilitame oma õiguse ja kohustuse kaitsta end oma jõududega
mis tahes ohu eest kogu Lähis-Idas.
Õhuväel on nüüd ja edaspidi selles väga oluline roll.
Netanyahu märkused Iisraeli tegevuse kohta Iraani katsete suhtes
arendada naabermaades terrorirakke ja -võimeid kõlasid pärast seda,
kui Iisraeli luureagentuur Mossad tegi avalduse,
kus paljastati üksikasju operatsiooni kohta,
mille käigus peatati Küprosel Iraani juhitud terrorirakk,
mis plaanis teha rünnakut Iisraeli ärimehe vastu.
Pärast mõrvakatset, mis nurjus,
kui kohalike julgeolekuteenistuste tagaotsimine
sundis mõrvari Iraani põgenema;
käivitas Mossad Iraani pinnal terrorismivastase operatsiooni,
mille käigus peeti edukalt kinni
IRGC terroriüksuse juht ja kuulati ta kohapeal üle.
See viis sisuliselt üksikasjaliku ülestunnistuseni.
Esimest korda tulin Põhja-Küprosele hr Hassan Shoushtari Zadeh' kaudu
seetõttu, et enne Küprosele jõudmist rääkis ta, mida ta Küprosel teha tahab.
Shoushtari Zadeh ütles: "Peate sisenema Põhja-Küprosele,
kus meil on inimesi, kes võivad teid sealt Lõuna-Küprosele smugeldada."
Ta ütles mulle ise: "Usaldan neid ja nende gruppi,
kuna nad on teinud minu heaks tähtsat tööd. See tähendab,
et nad on teinud minevikus atentaadi ja vabanenud kellestki.
Seetõttu on mul mugav töötada Pakistani rakuga ja ma usaldan neid.
Vastasin: "Kui see võimalik, teostan missiooni kohe." Ta vastas:
"Oota, see pole veel võimalik, kuna politseinikud otsivad teid."
Sel õhtul ütles ta mulle: "Kui saate, peitke relv nende majja" ja nõustusin.
Iraani palgamõrvar kinnitas sedagi, et IRGC juhtis iga sammu
kavatsusega tappa Iisraeli sihtmärk.
Sain oma sihtmärgi WhatsAppi kaudu,
mille sain IRGC luureorganisatsioonilt.
Nii sain härra Shoushtarilt foto ja GPS-i marsruudi majani,
kus objekt elab.
Enne kui tal õnnestus sihtmärk tappa; sai IRGC teada,
et Küprose politsei alustas väidetava palgamõrvari tagaotsimist
ja käskis tal Türgist Istanbuli kaudu Iraani naasta.
Oluline on märkida, et ülekuulamisel saadud teave
viis eelmine nädal Küprose julgeolekuteenistuste operatsioonini,
mis hõlmas mitmeid vahistamisi.
Lisaks pole see esimene kord,
kui IRGC üritas mõrvata iisraellasi Euroopa pinnal, sealhulgas Küprosel,
kus sarnane rünnak nurjati edukalt 2021. a oktoobris.
Samamoodi pidas Mossad mullu juulis Iraani pinnal kinni
kõrge IRGC ametniku Yadollah Khedmati
ja küsitles teda relvasaadetiste kohta Iraani käsilastele Süürias,
Liibanonis, Iraagis ja Jeemenis.
See andis olulist teavet Teherani kuritahtliku tegevuse kohta regioonis.
Mossadi kõrge ametnik ütles pärast viimatist:
"Jõuame kõigini, kes õhutavad juutide ja iisraellaste vastu terrorismi
kogu maailmas, sealhulgas Iraani pinnal."
Washingtonis küsiti USA Välisministeeriumi esindajalt
Matthew Millerilt Mossadi paljastuse kohta
seoses Iraani lakkamatute katsetega iisraellasi sihikule võtta.
Ütlen lihtsalt, et ilmselgelt oleme korduvalt täheldanud
Iraani destabiliseerivat tegevust regioonis ja kogu maailmas.
Mõistame need jätkuvalt hukka, jätkame nende vastu võitlemist,
kuid mul pole viidatud raporti kohta, ühtegi kommentaari.
Öösel avaldatud raportist selgus,
et USA Välisministeeriumi Iraani erivolinik,
kes juhtis kaudseid kõnelusi Islamivabariigiga
2015. a tuumaleppe ellu äratamiseks, saadeti palgata puhkusele,
kui peatati tema juurdepääs julgeolekuga seotud teemadele,
seoses uurimisega tema käitumise suhtes salastatud materjaliga.
Ja kuigi Matthew Miller kinnitas, et Rob Malley oli puhkusel,
väitis ta vaid mõni tund varem igapäevasel pressibriifingul,
et Malley jätkab Iraani erisaadiku ametis.
Ta on endiselt Iraani erisaadik? - Jah. Kuigi tööd teevad ka teised? - Õige.
On tähtis mainida, et Malley, kes määrati Iraani erisaadikuks
umbes nädal pärast president Joe Bideni ametisseastumist 2021. a
ja kes juhtis Ameerika järeleandmisi,
eirates Iisraeli ja Pärsia lahe araabiamaade väljendatud muret,
on kõrvale jäetud, ning ohjad on haaranud
Riikliku Julgeolekunõukogu vanemametnik Brett McGurk,
ja Abram Paley on Iraani erisaadiku kohusetäitjaks.
Euroopa aga suurendab survet Iraani Islamivabariigile.
Londonis asuva uudisteagentuuri Reutersi esialgset raportit kinnitava
kahe Euroopa diplomaadi sõnul kavatseb EL säilitada
ballistiliste rakettide sanktsioonid ajatolla režiimi suhtes
vastuseks Iraani pool Venemaale saadetavatele droonisaadetistele,
mida see Ukraina vastu kasutab, ja Teherani kavatsustele
toimetada sama sihiga Venemaale ka ballistilisi rakette.
Lisaks kaalub EL Iraani ilmajätmist
sisuliselt igasugustest 2015. a tuumaleppega seotud hüvedest,
kuna ajatolla režiim pole ilmselt valmis
lahendama seda küsimust diplomaatiliste vahenditega.
Siiski edendatakse viimast sammu koostöös Ameerika Ühendriikidega.
Küsimusele, kas Washington toetab mainitud Euroopa kavatsusi,
vastas välisministeeriumi esindaja Miller järgmist.
Me pole Iraani suhtes sanktsioone muutnud.
Kuid ballistiliste rakettide arendamine ja levitamine Iraani poolt
ohustab regiooni ja rahvusvahelist julgeolekut
ja jääb oluliseks väljakutseks massi- hävitusrelvade leviku tõkestamisel.
Jätkame tööd partnerite ja liitlastega, sh E3 ja ELiga,
et võidelda Iraani ballistiliste rakettide võimest tuleneva ohuga,
olenemata ÜRO sanktsioonidest. Jätkame kõigi vahendite,
sh sanktsioonide, ekspordikontrolli jms kasutamist,
et takistada Iraani ballistilise programmi arengut
ning tema võimet edastada rakette ja sellega seotud tehnoloogiat teistele.
Lisaks tõstatame oma muresid ÜROs ja teistel avalikel foorumitel
Iraani ballistiliste rakettide tegevuse
ja nende vastu võitlemise vajaduse kohta.
Aitäh, et vaatasite TV7 Iisraeli Uudiseid!
Seoses TV7 iga-aastase programmipausiga,
jäävad TV7 Iisraeli Uudised kuni 31. juulini puhkusele.
Siiski laseme juulis eri platvormidel,
sh sotsiaalmeedias eetrisse teisi saateid.
Lisainfot leiate meie veebilehel www.tv7israelnews.com
Kuni uudiste eetrisse naasmiseni
õhutan teid paluma rahu ja päästet Jeruusalemmale ja Iisraelile.
Olen Jonathan Hessen. Rahulikku ja õnnistatud sabatipäeva!
Kohtumiseni 31. juulil samal ajal TV7 Iisraeli Uudiste saates!
Tõlge: Monika Jaaguri